**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

**Kisbér Város Önkormányzatának Képviselő-testülete**

**2024. március 14-i ülésére**

**Tárgy: Kisbér, Perczel Mór u. 36-os számú ingatlan értékbecslése**

**Tisztelt Képviselő-testület!**

Az ÉMI Nonprofit Kft. Ágazati és Nemzetközi Támogatáskezelő Iroda adatszolgáltatási kötelezettség tárgyában felszólítást küldött az Önkormányzat részére. Az adatszolgáltatási kötelezettség tárgya: Kisbér, Perczel Mór utca 36., 1735/4 hrsz.-ú (amely a valóságban 1735/5) ingatlanban található bérlakások értékbecslése. Ezen ingatlan alatt található bérlakások 2003-ban egy pályázat keretében kerültek kialakításra. A Támogatási szerződés tartalma szerint 3 évente a pályázó köteles ingatlanforgalmi szakértői véleményt készíttetni és azt a pályázat kezelőjének megküldeni.

Adatszolgáltatás benyújtásának határideje: 2024. április 12.

Az értékbecslésre vonatkozó árajánlatok kérése megtörtént. Az öt értékbecslő közül négy megküldte az árajánlatot, egy beérkezésére pedig 2024. március 7-ig adtunk határidőt.

Árajánlatok listája:

1 . dr. Zsigmond Réka Gabriella: bruttó 50.000 Ft

2. Mór-Info Ingatlanközvetítő és Értékbecslő Iroda: ajánlatát visszavonta

3. Malomsoki Ingatlanközvetítés és Értékbecslés: bruttó 99.000 Ft

4. EURO-IMMO Expert Kft.: 120.000 Ft + ÁFA

5. Jugovics Krisztina: bruttó 120.000 Ft

Kérem a Tisztelt Képviselő-testületet, hogy az adatszolgáltatáshoz szükséges értékbecslés megrendelését, a legkedvezőbb ajánlat alapján támogatni szíveskedjenek.

**Kisbér, 2024. március 6.**

Sinkovicz Zoltán

 polgármester

**Határozati Javaslat**

Kisbér Város Önkormányzatának Képviselő-testülete a 2870 Kisbér, Perczel Mór utca 36. alatti ingatlanban található bérlakások értékbecslésének elkészítését a pályázati adatszolgáltatás benyújtáshoz megrendeli dr. Zsigmond Réka Gabriellától az ajánlatában szereplő bruttó 50.000 Ft. összegen.

**Határidő**: 2024. április 12.

**Felelős:** Sinkovicz Zoltán polgármester